text:
Taɖodzinuwo kple Sewo
MIAFE EƲENYIGBA
TAƉODZINU EWO (10) SI LE MIASI LA
- - Mí eʋevi akuaku siwo fofu ɖe habɔbɔ si dzi míeda ŋkɔ ɖo bena: “mí-eʋeland „ la, míedo dzesie bena anyo ne Eʋefiagã kple sɔẽtɔwo katãa fofu eye wowɔ ɖeka le Eʋenyigba la dzi kple Eʋedukɔmeviwo ɖe Eʋeduawo katã fe ŋgɔyiyi, kple dedienɔnɔ ta. Dzidefo ŋu vevie wɔanye na mí Eʋeviwo katã. Míedo dzesie hã be esia fe mawɔmawɔ ahe Eʋedukɔa kple Eʋeviwo ɖe megbe. Anyo ne Eʋefiawo ɖo kpe edzi vevie be Eʋeviwo fe dzidzì nanye nu así matɔe. Eʋevia ɖeke fe agbe matyɔ̃ le Eʋefia ɖeke fe ŋutasesẽ ta o, ke boŋ wofe ta ʋeʋli anye yewo fe dɔdeasí gbãtɔ. “mí-eʋeland gɔmee nye eʋenyigba. „
- - Eʋevi ɖesiaɖe dzi ablɔɖe, ŋutifafa kple vovome le Eʋefiawo fe kpɔkplɔ te, ɖe wofe aʋa sesẽ si woawɔ la ta. Elabena nenemae wònɔ namí Eʋeawo tso blema le Togbui kple Mamã vovovowo nɔɣi vaseɖe ɣeɣiɣi sime veklẽɖoɖo amedome fe game va sũ le fe akpe-ɖeka-alafa-enyi-bla-enyi-vɔ-ene ( 1884 ) me.
- - Habɔbɔ sia mi-eʋeland fe dzi dzíe nye: a -) fufofo eʋevi nyɔnuwo kple eʋevi ŋutsuwo le agbɔsɔsɔ gãa ɖe me. b -) nugɔmeɖeɖe nawo le aɖikadodo amenɔvi si nele dukɔ kple dukɔwo dome; si nele amegbetɔ fomevi vovovowo dome le egbe fe ŋkekeawo me le xexeame godoo. d -) numeɖeɖe sia nye nyanyanana Eʋeviwo be ne woadze si woɖokuiwo le vevie dodo nu, dɔwɔwɔ, kutrikuku, ameɖokui búbú, sidzedze Eʋeynigba kple amenɔvi eʋevi fe ta ʋeʋli vevie me.
- - Eʋevi geɖewo le ɖoɖo wɔm eye míeɖoe vevie be miadze Eʋedzukɔa tsotso gɔme tso Eʋedu vovovowo si le Eʋeyigba katã dzi. Ɖoɖo sia atɔ egɔme tso amugã tɔsisi la ŋu vaseɖe mɔnɔ tɔsisi la ŋu. Esia mawɔmawɔ ana be Eʋenyigba abu efe nɔnɔme blibo eye ne esia bu ko la, Eʋeawo hã wole wofe eʋevinyenye bu ge kuraa.
- - Eʋegbe xexle kple efe ŋɔŋlɔ̃ nye míafe taɖodzinu veviewo dometɔ ɖeka. Míle mɔnukpɔkpɔ vevie sia ɖoge na eʋevi ɖesiaɖe alebena woateŋ kpɔ gome le eʋegbe sɔsrɔ̃, eʋegbe xexle kple eʋegbe ŋɔŋlɔ̃ ŋu abe alesi lododoa gblɔe bena: “ Xegbee xe dona „ ene. Mɔnukpɔkpɔ sia avaeme godoo.
- - Míafo ŋu tso eʋeme nusiwo nye ʋufofowo, hadzidziwo kple ɣeɖuɖu vovowo katã alo nusiwo nye ɖaɖa nu kple glotutu nu na Eʋeawo le eʋenyigba blibo la dzi. Tsɔyi edzia, míafoŋ hã tso bùbùdede Eʋenyigba kple dzinuwo katã ŋu abe: “avewo, atsiwo, tɔwó, lã vovovo siwo le Eʋenyigba dzi.
- - Eʋevi ɖesiaɖe dze na bubu. Amegbetɔ fomevi ɖesiaɖe dzea agbagba be yeade bubu yeɖokui ŋu eye yeade bubu yehaviwo ŋu. Eʋevi ɖesiaɖe nado dzesie be efe kesinɔnyenye nu wonye. Kesinɔ nudidi, ga alo hotsui didi mɔnu yiyivɔa ɖeke ma he ku, dɔlele alo amedome gbegble vae ne ame fomevia ɖeke o. Srɔɖeɖe le ŋutsu kple nyɔnu dome nye nu veviea ɖe tso blema vadze mía dzi le egbe fe ŋkekeawo me. Bubudede Eʋeawo fe srɔɖeɖe si le ŋutsu kple nyɔnu dome la nye ŋu tso blema ke.
- - Mi-eʋeland si gɔme nyebe: miaɖenyigba, nye Habɔbɔ le ɖokuisi. Menye dunyagblɔha o eye dunyagblɔha ɖeke mekpɔ mɔ afoŋ le efe ŋkɔ me alo azã efe ŋkɔ le goa ɖeke me o, negbe Eʋefiagãwo ko esia ɖe mɔ na. Ame ɖeke mazã efe ŋkɔ o.
- - Xɔse kple subɔsubɔ nye dzɔdzɔmeŋ na amegbetɔ fomevi ɖesiaɖe eye le to sia to me. Nenemae wonye na Eʋeawo hã tso blema ke vade asi ne egbe. Mi-eʋeland le esia ŋuti dɔ wɔm kple Hunɔwo alo Osofowo eye le amenɔvi bubu kple dzesi tɔhɛ aɖe me. Ame aɖe fe xɔse manye fewuɖuɖu ne ame bubua ɖeke o, elebena Eʋeawo nye subusubu vovovotɔwo.
- -


c: text/html

text:
Eʋeduwo
Míado dzesie bena Eʋeawo zɔ̃ mɔ to tefe geɖewo hafi va li ke ɖe Edu siwo me wole le egbe fe ŋkekea me. Ameaɖe menya tutuutu nusi dzɔ le tefe siwo wonɔ le blema tsã vayi la o, vɔ gɔmesese le Eʋedu siwo me wole le egbe fe ŋkekeawo kple esiwo míedo dzesie la me.
KETU ( le Benin me ):
TADO ( le Togo me ) :
NƆTSIẼ ( le Togo me ): Wogblɔɛ bena esime Eʋeawo ga ʋu dzo le KETU la, wova dze TADO eye le fe aɖewo megbe la, ameaɖewo yiɖa nɔ Nɔtsiẽ. Edziedzi la Eʋeawo zɔa mɔ kple wofe dekɔnuwo kple ameyinugbe siwo woyɔa bena Ŋɔliwo. Ŋɔli siawo nye amekuku siwo wodea megbe le wofe mɔzɔzɔwo me eye wonyea dzesido nu aɖe si wotsɔa zɔa mɔ̃e. Dzesido nu abe Mɔzɔti ene.
Wogblɔɛ be anye bena Nɔtsiẽ du la xɔ ŋkɔ tso alesi Eʋeawo zɔ mɔ kple wofe ŋɔliti heva ɖo tefe sia eye wofe ŋɔliti la tsi tefe la me ( Ŋɔli tsi = Ŋɔtsiẽ ), alo Ŋɔɛ nye fia si nɔ ŋgɔ nawo hafi wova ɖo tefe la eye Ŋɔɛ gblɔ na hatsotso la bena yema ga teŋu yi ŋgɔ o, ke boŋ yea tsi tefe ma ( Ŋɔɛ tsi, siva zu Ŋɔtsiẽ).
GAME:
DENU:
TSEVIE:
HO:
AŊLƆGÃ:
KETA:
AFÃNYA:
VOGÃ:
TSEKPƆ:
AƑLAWO:
AKATSI:
DZODZE:
AGBANAKƐ:
...

robotstxt: allowed

filter: keep


text:
ŊKƆŊƆŊLƆ̃ !
Nɔvi, edi bena yeasrɔ̃ Ʋegbe alo anya nu geɖewo tso Eʋeawo ŋu; Esia le bɔbɔe ŋutɔ. Ele nawò be àʋu kadodo sia ⇒ Wɔ wò Ŋkɔŋɔŋlɔ̃ na Ɖɔ sia me ɖoɖo eye nàwɔ biabia siwo le xɔ suẽwo me ŋudɔ hafi. Mèga ŋlɔbe ʋu Ɖoeɖa fe nugbui si nele gli la fe anyiehe ɖusi dzi, le xɔ suẽ siawo ŋuɖoɖo vɔ megbe o. Ŋuɖoɖo e-mail aɖe ava nawò le e-mail si èŋlɔ̃ la me. Yi ɖa ʋu e-mail sia hena asi dada ɖe wò hameɖoɖo la ŋu, hafi nàva ʋu wò Axa-Gli emegbe kple wò Ɖokuiŋuɖeɖefia ŋkɔ kpakple Mɔɖenyati la.
VIDEO
Votre navigateur ne supporte pas la vidéo.
S'il vous plaît télécharger le fichier: video/mp4 Kplɔɖo Onglet VIDEO
Eʋegbe Nuŋlɔ̃dzesiwo
Gli 2 le 2 me
Dzesi sia mewua nyafɔkpewo nu o. Togbɔ be woyɔnɛ be gbɔvie dzesi hã la, eye wòfia gbɔgbɔ vie le susu nu le gbeŋutinunyase nu hã la, mefia gobi be woalé gbɔgbɔ alo agbɔ godo le tefe si dzesi la le o.
( Tɔtɔ dzesi ): .
( Gbɔvie-tɔtɔ dzesi ): ;
Kpɔtɔtɔ dzesiwo ; ( ) ; { } ; “ ” [ ]
( Tsɔyi edi dzesiwo ) ...
( Biabia dzesi ) ?
(
) !


text:
Distance
distance calculator for the cities begins with gbe in lr.
Gbea-ou, Gbeahn, Gbeake, Gbeaken, Gbean Camp, Gbeapo District, Gbear, Gbeayea, Gbeayea, Gbebamagal, Gbebamagal, Gbechae Village, Gbedin Rice Station, Gbedio, Gbeeah, Gbeeah, Gbeglahta, Gbehjebo, Gbehlay, Gbehlay-Geh, Gbehwlokon, Gbei, Gbei Bonnah, Gbeian, Gbein, Gbejlobo, Gbeke, Gbekohn, Gbelakpo, Gbele, Gbeleta, Gbeleyee, Gbelle-Gbellah, Gbelleah, Gbemgbe Farm, Gbenang, Gbenekelai, Gbenelay, Gbeneta, Gbeneta, Gbenii, Gbenyalahun, Gbenyalahun, Gbesde, Gbeseja, Gbesseh, Gbesseh, Gbesuma, Gbeta Klepo, Gbetujah, Gbeyi, Gbeykpala,
ADS


text:
Fo Atsu ge le ati dzi
FO ATSU GE LE ATI DZI🌼
Gbe ɖeka ɣetrɔ la, Senyo kple Foli tso suku yina afe me. Esi woɖo agble aɖe to la, wose nane ge gbi le agble la me.
Senyo bia Foli be: 'Foli, nuke ge gbi nenema?'
Foli: Maŋgoe
Senyo: Mangoe ge gbi nenema? Menye maŋgoe o.
Foli: Maŋgoe. Maŋgoe. Va miyi ɖakpɔe ɖa.
Wofu du yi tefea. Woakpɔ kasia, Fo Atsu enye esi le anyigba. Ege tso maŋgoti dzi. Emlɔ anyigba kpoo. Ewɔ abe ɖe wòku ene. Ɖeviawo vɔ ŋutɔ.
Foli be: 'Senyo, midzo, midzo. Va mi dzo la. Va misi dzo!'
Senyo be: 'Ao. Na miyi ɖayɔ amewo vɛ.'
Enumake Senyo kple Foli si du yi afe me ɖayɔ amewo. Amewo hã dze mɔ enumake. Wova ɖo agblea me. Wo kpɔ Fo Atsu le anyigba. Eli kpoo. Enumake wokɔe. Wokɔe ɖɔɖɔɖɔ elabe efe ata ɖeka ŋe. Wokɔe yi lɔrimɔ to. Ata si ŋe la nɔ evem ŋutɔ.
Etefe medidi o, lɔri aɖe va tɔ. Wokɔ Fo Atsu de eme. Ata si ŋe la ga nɔ evem ko. Enɔ avi fam. Amesiwo nɔ afima la dometɔ geɖewo hã nɔ avi fam. Senyo kple Foli hã nɔ avi fam. Ʋua ho. Ekɔ Fo Atsu yi atikewɔfe.
Etefe medidi o, woɖo atikewɔfe la. Wokɔ Fo Atsu ɖɔɖɔɖɔ mlɔ anyigba. Woyɔ dɔkta vɛ. Ɖɔkta la na wokɔ dɔnɔ la mlɔ aba dzi. Egblɔ na wo be efe lãme le sesê ge. Kpɔ dɔnɔ la gbɔ enumake. Ena atikee eye wòna womlɔ anyi kpoo.
Fo Atsu nɔ atikewɔfe la ɣleti eve. Amewo va kpɔnɛ ɖa enuenu. Amesiwo va kpɔnɛ ɖa la dometɔ aɖewo tsɔa aŋuti vanɛ. Ɖewo tsɔa akɔɖu vanɛ. Ke ɖewo hã va kpɔnɛ ɖa kple asi fuflu. Le ɣleti ɖeka megbe la, efe ata ɖeka si ŋe la ɖɔ ɖo vie. Le ɣleti eve megbe la, efe lãme sê keŋ. Ale dɔkta la ɖe asi le eŋu. Esi Fo Atsu va ɖo afe me la, zi tɔ. Ame geɖe do vivi ɖe eŋu. Senyo kple Foli hã do vivi ɖe eŋu. Amesiame kpɔ dzidzɔ be efe lãme sê keŋ.
Gbe ɖeka la, Fo Atsu wu koklo, dɔku, kpakpaxe, kple tsaxe. Dadaa fo detsi viviwo eye wòɖa nu zã. Eyɔ amewo wova ɖu nu. Senyo kple Foli hã va ɖu ɖe. Esi wo ɖu nua vɔ la, Fo Atsu tsɔ nubablɛ aɖe na Senyo. Etsɔ nubablɛ ɖeka na Foli hã. Nunana nyuiwo sɔŋ nɔ nubablɛ siawo me. Ɖeviawo dometɔ ɖesiaɖe kpɔ dzidzɔ le efe nunana la ŋu. Ɖevi nyui xɔa nunana nyui.


text:
ŊGƆDONYA
ŊGƆDONYA
Le dɔa wɔwɔ me la, wotsɔ gɔmeɖeɖe gbãtɔwo fia mawunyanyalawo, gbegbɔgblɔ ŋuti nunyalawo kple Kristotɔ vovovowo, eye woto wo me, na wofe susuwo. Ke tɔtrɔ ɖe sia ɖe si wowɔ la, woka ɖe edzi be esɔ ɖe Hebrigbe kple Helagbe me Nya Nyui la dzi tututu.
Eʋe Biblia si gɔme woɖe yeyee la, wodze egɔmeɖeɖe gɔme do ŋgɔ na fe 1860 wota Nubabla Yeye la zi gbãtɔ le fe 1877 me, eye wodzro eme hegbugbɔ ta le fe 1898 kple 1913 me. Le 1914 me la, wota Biblia blibo la le London. Ke le Xexemeʋagã gbãtɔ ta, 1919 me hafi wòva ka exlẽlawo si le Afrika. Le 1929 kple 1931 me la, wogbugbɔ Biblia la me to, wɔ ɖɔɖɔɖowo. Esia nye gɔmeɖeɖe si nɔ mía si do ŋgɔ na yeye sia.
Le fe siwo kplɔ gɔmeɖeɖe gbãtɔ sia ɖo me la, mawunyagɔmekuku kple gbegbɔgblɔ ŋuti nusɔsrɔ̃ he nu yeye geɖewo ɖe go. Wofɔ ŋɔŋlɔ xoxo geɖe siwo do ŋgɔ na esiwo dzi wotu gɔmeɖeɖe gbãtɔ ɖo la. Hebrigbe kple Helagbe siwo wotsɔ ŋlɔ Biblia lae la gɔmesese gadzi ɖe edzi, eye gbegbɔgblɔ gɔmeɖeɖe ŋuti nunya hã gakeke ta ɖe edzi. Gawu la, edze fãa be Eʋegbe si le gɔmeɖeɖe xoxoa fe akpa aɖewo la me menyasena tututu o. Nu siawo katã wɔe be woagbugbɔ Biblia la gɔme aɖe yeyee. Gɔmeɖeɖe yeye sia nye agbagbadzedze allde le dɔ vevi sia ŋu. Ke enye tutuɖedzi ko. Kristotɔwo fe dɔ vevi wònye be woanɔ ŋku lém ɖe Ŋɔŋlɔ Kɔkɔe la ŋu, eye woaɖe egɔme tso Biblia xoxo akuakuawo me ɖe mía degbe si gɔme amewo se nyuie la me. Eya ko hafi míate ŋu ase Nya nyui la gɔme nyuie, eye míanɔ agbe ɖe enu.
Nu yeye ɖekaɖeka aɖewo le gɔmeɖeɖe yeye sia me. Gbã la, woŋlɔ kpɔkplɔyiɖeme kpui aɖe na agbalẽ ɖe sia ɖe, eye wona emenyawo fe tòtoɖeme. Míele mɔ kpɔm be esia akpe ɖe agbalẽxlẽla la ŋu, be wòate ŋu alé nyaawo ɖe ta me bɔbɔe. Evelia, woma taawo kple nyaxexlẽawo ɖe tanya vovovowo te bene nya vevi siwo le nyadzɔdzɔ kple susu ɖeka nu la nadze fãa. Woŋlɔ Biblia fe akpa bubu siwo ŋutinya alo nya tɔxɛ aɖe le la ɖe tanya la te be woate ŋu adii, ake ɖe eŋu kaba. Etɔ̃lia, wode nya siwo mele mawunyagbalẽ xoxo gbãtɔwo katã me o la kpɔtɔtɔdzesi sia [...] fomevi me. Enelia, woɖe nya tɔxɛ aɖewo gɔme, alo kɔ gɔmeɖeɖe tovovowo ŋuti ɖe axa la te. Esia ana be Biblia me dzodzro nanɔ bɔbɔe, eye woase nu si ta wowɔ gɔmeɖeɖe bubu aɖe ŋu dɔ le gɔmeɖeɖe yeye sia me. Atɔ̃lia, woɖe Biblia me ŋkɔ kple nya tɔxɛ siwo gɔmesese mele bɔbɔe o la me ɖe agbalẽa fe nuwuwu. Mlɔetɔ, wode nɔnɔmetata kple anyigbatata aɖewo gɔmeɖeɖe sia me, be woakpe ɖe nyaxlẽla ŋu wòate ŋu akpɔ nu siwo va me kple tefe siwo wova me le la le efe susu me.
Order Now
Agbalẽxlẽlawo nadze agbagba awɔ kpeɖeŋunu vovovo siawo ŋu dɔ bene woase Nya Nyui la gɔme nyuie.
Bibliagɔmeɖedɔ sia mebɔbɔ kura o, eye míexɔ se be mevɔ hã haɖe o. Kristoe nye gɔmeɖokpe la. Ɖeko míele tutum ɖe gɔmeɖokpe sia kple esi ŋgɔdolawo tu xoxo la dzi.
Woada akpe vavãtɔ na Mawu, mía Afetɔ Yesu Kristo Fofo si nye míawo hã mía Fofo la, be ena mɔnukpɔkpɔ Eʋeawo hã be woagaxlẽ efe Agbenya la yeyee. Neve mía nu be míakpɔ viɖe mavɔ le gɔmeɖeɖe yeye sia me.
Contact Us
Bible Society of Ghana
Accra, Ghana
Accra
+233
E-mail: info@biblesociety-ghana.org
Website: http://biblesociety-ghana.org/


text:
Yawoɖa, March 21
Efe nya la tsɔna.—Ps. 147:15.
Egbea, Yehowa toa efe Nya, Biblia, dzi fiaa mɔ mí. Eye “efe nya la tsɔna” le gɔmesesea nu be Yehowa fiaa mɔ nyuitɔ mí le ɣeyiɣi nyuitɔ dzi. Wò ya bu ale si gbegbe Biblia-xexlẽ, agbalẽ siwo ‘kluvi nutefewɔla kple aɖaŋudzelaa’ tana, JW Nyakakadɔwɔfea, jw.org nyatakakadzraɖofea, hamemetsitsiwo kpakple hadede kple hati Kristotɔwo ɖea vi na wòe ŋu kpɔ. (Mat. 24:45) Ðe mèkpɔe be Yehowa wɔna kaba naa mɔfiame siwo nèhiã la wò oa? Hakpalaa nya ale si gbegbe Mawu ve Efe dukɔ si nɔ anyi le blema la nu. Woawo koe nye dukɔ si Mawu tsɔ efe “nya” kple “ɖoɖowo kple efe ʋɔnudɔdrɔ̃ ŋuti mɔfiamewo na.” (Ps. 147:19, 20) Egbea, Mawu yra mí le mɔ sia nu be míawo koe nye ame siwo ŋu efe ŋkɔ le le anyigba dzi. Esi míeva nya Yehowa eye efe Nya la le mɔ fiam mí ta la, fomedodo kplikplikpli va le mía kplii dome. Eya ta, abe Psalmo 147 lia ŋlɔla ene la, ɖe susu nyui geɖe mele asiwò si tae nàkɔ gbe dzi agblɔ be, “Mikafu Yah!,” eye nàde dzi fo na ame bubuwo hã be woawɔe nenema ke oa? w17.07 20 ¶15-16; 21 ¶18
Fiɖa, March 22
Ame si le asrafodɔ wɔm la megafoa eɖokui ɖe asitsadɔ siwo amewo wɔna le agbe me la me o, ale be wòadze ame si xɔe ɖe asrafodɔa me la ŋu.—2 Tim. 2:4.
Egbea, Yesu yomedzelawo, siwo dome ɣeyiɣiawo katã fe subɔla miliɔn ɖeka kple edzivɔwo le la, wɔa Paulo fe aɖaŋuɖoɖo si dze le etame la dzi le ale si wofe nɔnɔmea ɖe mɔe nu. Womeɖea mɔ boblododowo kple ame siwo dome wole fe nuwɔnawo kpɔa ŋusẽ ɖe wo dzi o, elabena woɖoa ŋku Biblia me mɔfiame vevi sia si gblɔ be, “Ame si doa nu le ame si la zua kluvi na ame si si wòdo nua le” la dzi. (Lod. 22:7) Adzɔ dzi na Satana ŋutɔ be yeana míazã míafe ɣeyiɣi kple ŋusẽ katã agbla ɖe dɔwɔwɔ ŋu le xexe sia me asitsanuɖoanyia me abe kluviwo ene. Míafe nyametsotso aɖewo ate ŋu awɔe be míazu fenyilawo fe geɖe. Ame aɖewo doa ga gbogbowo tsɔ flea afe alo ʋu xɔasiwo, tsɔ dea suku alo wɔa srɔ̃ɖeɖe kpeɖiwo gɔ̃ hã, eye esia hea wo dea gakuxi sesẽwo me. Míeɖenɛ fiana be míedze aɖaŋu ne míenɔa agbe tsɛ eye míefoa asa na fenyinyi kple gagbegblẽ. Ne míewɔe alea la, míavo awɔ subɔsubɔdɔ na Mawu tsɔ wu be míazu kluviwo na xexe sia fe asitsanuɖoanyia.—1 Tim. 6:10. w17.07 10 ¶13
Memleɖa, March 23
Mebu wò mɔfiamewo katã be wole dzɔdzɔe; melé fu aʋatsomɔ ɖe sia ɖe.—Ps. 119:128.
Yehowae dze be wòanye xexea katã fe Dziɖulagã. Ewɔa efe ŋusẽ ŋu dɔ le dzɔdzɔenyenye deblibo me. Eya ŋutɔ gblɔ be: “Nyee nye Yehowa, Ame si nyoa dɔme, drɔ̃a ʋɔnu dzɔdzɔe hewɔa nu dzɔdzɔe le anyigba dzi; elabena nu siawoe dzea ŋunye.” (Yer. 9: 24) Yehowa mehiã amegbetɔwo fe sewo hafi atso nya me le dzɔdzɔenyenye me o. Ke boŋ, eya gbɔe sedede siwo fiaa nu dzɔdzɔe wɔwɔ ame la tsona, elabena efe dzɔdzɔenyenye de blibo. “[Eli efe] fiazikpui anyi ɖe dzɔdzɔenyenye kple ʋɔnu dzɔdzɔe dɔdrɔ̃ dzi,” eya ta, míate ŋu aka ɖe edzi be efe sewo, mɔfiamewo kple afiatsotsowo katã dzɔ. (Ps. 89:14) Satana tsɔ nya ɖe Yehowa ŋu be efe dziɖuɖu mele dzɔdzɔe o, evɔ eya ŋutɔ mete ŋu na dzɔdzɔenyenye xɔ afe ɖe xexe sia me o. w17.06 28 ¶5